ROBINS เข้าเทรด 20 นาทีแรกวอลุ่มทะลุ 242 ลบ. โบรกฯชูเป้า 68 บาท
ROBINS บวกเกือบ 4% เข้าเทรด 18 นาทีวอลุ่มทะลุ 242 ลบ. โบรกฯชูเป้า 68 บาท ล่าสุด ณ เวลา 10.16 น. ราคาอยู่ที่ 60 บาท บวก 2 บาท หรือ 3.45% สูงสุดที่ 60.75 บาท ต่ำสุดที่ 59.25 บาท มูลค่าซื้อขายที่ 242.25 ล้านบาท
11 ก.ย. 2560

ผู้สื่อข่าวรายงานว่า ราคาหุ้นบริษัท โรบินสัน จำกัด (มหาชน) หรือ ROBINS ณ เวลา 10.20 น. ราคาอยู่ที่ 60 บาท บวก 2 บาท หรือ 3.45% สูงสุดที่ 60.75 บาท ต่ำสุดที่ 59.25 บาท มูลค่าซื้อขายที่ 242.25 ล้านบาท ขณะที่ดัชนีตลาดหุ้นไทยโดยรวมบวก 0.33%

บล.ฟินันเซีย ไซรัส แนะนำ “ซื้อ” ROBINS ราคาเป้าหมาย 68 บาท/หุ้น ทั้งนี้บริษัทมีกำไรสุทธิครึ่งปีแรกเท่ากับ 1,311 ล้านบาท (เพิ่มขึ้น 1.2% จากปีก่อน) คิดเป็นสัดส่วน 46% ของประมาณการทั้งปี แนวโน้มกำไรน่าจะยังไม่สดใสนักในไตรมาส 3/60 เพราะเป็นช่วงหน้าฝน และไม่มีแผนเปิดสาขาใหม่
อย่างไรก็ตามคาดกำไรจะกลับมาเติบโตอีกครั้งในไตรมาส 4/60 ซึ่งเป็น High Season ของธุรกิจ และมีแผนเปิด 2 สาขาใหม่ในช่วงไตรมาสสุดท้ายของปี ทั้งนี้ยังคงประมาณการกำไรสุทธิปี 60 ที่ 2,825 ล้านบาท ทรงตัวจากปีก่อน แต่หากไม่รวมรายการพิเศษในปีก่อน จะมีกำไรปกติเติบโตราว 9.7% จากปีก่อน และคาดจะกลับมาเติบโตได้ดีอีกครั้งในปี 61 ราว 17.5% จากปีก่อน ยังคงราคาเป้าหมาย 68 บาท (DCF)
 